b"\n_START_ARTICLE_\nJosefina Cambra i Gin\xc3\xa9\n_START_SECTION_\nBiografia\n_START_PARAGRAPH_\nLlicenciada en Ci\xc3\xa8ncies Biol\xc3\xb2giques, ha tingut diverses responsabilitats en l'\xc3\xa0mbit educatiu i cultural, i actualment \xc3\xa9s degana del Col\xc2\xb7legi Oficial de Doctors i Llicenciats en Filosofia i Lletres i en Ci\xc3\xa8ncies de Catalunya i presidenta del Consejo General de Colegios Oficiales de Doctores y Licenciados en Filosof\xc3\xada y Letras y en Ciencias de Espa\xc3\xb1a. Tamb\xc3\xa9 \xc3\xa9s membre del Consell Escolar de l'Estat, i del consell de redacci\xc3\xb3 de la Revista de Educaci\xc3\xb3n del Ministeri. Ha estat directora de comunicaci\xc3\xb3 del F\xc3\xb2rum Universal de les Cultures Barcelona 2004 i gerent de l'Institut Catal\xc3\xa0 de la Mediterr\xc3\xa0nia._NEWLINE_Fou escollida diputada a les eleccions al Parlament de Catalunya de 2003, on ha estat membre de la comissi\xc3\xb3 de Pol\xc3\xadtica Cultural, vicepresidenta de la Comissi\xc3\xb3 Permanent de Legislatura sobre la Uni\xc3\xb3 Europea i de la Comissi\xc3\xb3 Permanent de Legislatura sobre Cooperaci\xc3\xb3 i Solidaritat. Fou membre del consell assessor de la Fundaci\xc3\xb3 Centre d'Estudis Jordi Pujol, del consell social de la Universitat de Barcelona i de 1999 al 2003 membre del Consell Escolar de Catalunya."